Source: https://www.informiran.si/portal.aspx?showmenu=1&content=izvrsba-izterjava-dolzniki-nasveti&showrightframe=1
Timestamp: 2020-05-28 15:32:52+00:00

Document:
28. maj 2020 | Prijava |
Nekaj koristnih nasvetov, ki jih morate kot dolžnik poznati o izvršbi
Ko se kot dolžnik znajdete v izvršbi je vsekakor prva prioriteta poplačilo dolga. Pri tam pa morate seveda poznati tudi zakonske omejitve in možnosti, ki jih kot dolžnik v izvršbi lahko izkoristite.
V naslednjem članku bomo preverili nekaj koristnih informacij, ki jih mora poznati vsak dolžnik.
Tako bomo preverili katerih prejemkov in predmetov ni mogoče rubiti in do katerega zneska se lahko rubi plača. Kako uveljavljati višjo omejitev rubeža plače zaradi otrok in kako lahko ostanete najemnik hiše prodane na dražbi.
Ko prejmete sklep o izvršbi, dolg poravnajte
V kolikor je le možno, dolg, skupaj z obrestmi in stroški izvršbe, poravnajte v 8-dnevnem roku, dokler sklep o izvršbi ne postane pravnomočen. Ko boste dog poravnali, o tem obvestite sodišče.
Če to ni možno, se poskušajte z upnikom dogovoriti za odlog ali obročno odplačilo dolga (več o tem v nadaljevanju).
e-obrazec: Predlog dolžnika za ustavitev izvršbe, ker je dolg poplačan
Predlog dolžnika za ustavitev izvršbe, ker je dolg poplačan
Niso vsi prihodki rubljivi
V primeru rubeža prihodkov oz. sredstev na transakcijskem računu morate vedeti, da rubež ni možen na vse prihodke.
Iz izvršbe so izvzeti:
denarna sredstva, ki jih izplača Javni štipendijski, razvojni, invalidski in preživninski sklad Republike Slovenije po zakonu, ki ureja Javni štipendijski, razvojni, invalidski in preživninski sklad Republike Slovenije, razen nagrade za preseganje kvote po zakonu, ki ureja zaposlitveno rehabilitacijo in zaposlovanje invalidov..
Na te prejemke izvršba ni možna.
Ostati vam mora vsaj znesek minimalne neto plače
Dohodek iz delovnega razmerja, pokojnina, nadomestilo plače, prejemke iz naslova začasne brezposelnosti in drugi stalni denarni prejemki, ter na odškodnina iz naslova izgube ali zmanjšanja delovne sposobnosti se lahko zarubijo do 2/3, največ pa do zneska 76% bruto minimalne plače. V kolikor gre za izvršbo zaradi neplačane preživnine je ta odstotek 50%.
Bruto minimalna plača od 1.1.2019 znaša 886,63 EUR.
Na računu vam mora tako v primeru običajne izvršbe ostati 673,84 EUR, v primeru izvršbe zaradi preživnine pa 443,31 EUR.
V kolikor izvrševalec izvršbe, bodisi banka, bodisi izplačevalec dohodka (denimo delodajalec) kršita to omejitev in rubita več kot bi smela, lahko dolžnik od sodišča zahteva odpravo nepravilnosti.
e-obrazec: Zahteva za odpravo nepravilnosti pri opravljanju izvršbe zaradi rubeža pod minimalno plačo
Če preživljate otroke, vam mu mora ostati več kot minimalna plača
Če dolžnik preživlja družinskega člana ali drugo osebo, ki jo mora preživljati po zakonu, mu mora poleg minimalne plače ostati tudi znesek v višini prejemka, določenega za osebo, ki jo preživlja dolžnik, po merilih, ki jih določa zakon, ki ureja socialno varstvene prejemke, za dodelitev denarne socialne pomoči.
Višjo omejitev zahtevate pri izvrševalcu izvršbe. Torej pri banki ali delodajalcu.
Ta višja omejitev izvršbe ni samodejna in jo morate kot dolžnik uveljavljati. Prizna se vam šele, ko jo uveljavljate.
Višjo omejitev uveljavljate tako, da banki ali delodajalcu (kdorkoli že izvršuje rubež) predložite izpisek iz matičnega registra o rojstvu, iz katerega izhaja, da ste eden od staršev mladoletnega otroka, odločbo o otroškem dodatku, odločba o denarni socialni pomoči, odločbo o znižanju plačila vrtca ali kakšno drugo odločbo, izdano na podlagi Zakona o uveljavljanju pravic iz javnih sredstev.
Če tega izvrševalec izvršbe ne upošteva, pa lahko višjo omejitev zahtevate pri sodišču, ki vodi izvršbo.
Omejitve veljajo le za tekoči mesec
Na dolžnikove denarne prejemke se lahko poseže upoštevaje omejitve za tekoči mesec. Če v tekočem mesecu prejmete prejemke za več preteklih mesecev, mora izvrševalec sklepa o izvršbi upoštevati omejitve za vsak posamezen mesec. Na omejene prihodke lahko banka poseže po poteku enega meseca od priliva.
Prejšnje omejitve veljajo tudi za stroške izvršbe, ki jih ima izvrševalec (običajno te stroške zaračunava banka). Banka svojih stroškov ne sme poravnati iz prihodkov in omejenih prihodov, ki so izvzeti iz izvršbe.
Izvršitelj ne sme zarubiti določenih predmetov
V kolikor pride do rubeža premičnin, je potrebno vedeti, da izvršitelj nekaterih predmetov ne sme zarubiti.
V primeru podjetja in podjetnika pa tudi stroji, orodje in druge delovne priprave, kolikor so te stvari nujno potrebne dolžniku za opravljanje njegove dejavnosti, ter surovine, polizdelki, namenjeni za predelavo, in pogonsko gorivo, kolikor ne presegajo količine, potrebne za enotedensko povprečno proizvodnjo.
Če tako dolžnik nima premoženja, ki bi ga bilo moč zarubiti, oz. zarubljene stvari ne zadoščajo za poplačilo upnikove terjatve, ali če izvršitelj rubeža ne more opraviti, ker dolžnik ni navzoč, ali prostora noče odpreti, mora v treh mesecih od dneva prvega rubeža oz. njegovega poskusa predlagati ponovni rubež. V tem obdobju lahko to stori neomejenokrat.
e-obrazec: Predlog upnika za ponovni rubež dolžnikovih premičnin
Če upnik v tem roku ne predlaga ponovnega rubeža ali če rubež, predlagan do poteka tega roka, ni uspešen, sodišče ustavi izvršbo.
Na prvi dražbi se premoženje prodaja po ocenjeni vrednosti. Na drugi dražbi, se cena lahko spusti do 1/3 ocenjene vrednosti.
Če stvari na prvi dražbi niso prodane, mora upnik nujno predlagati drugo dražbo. V kolikor tega ne stori, sodišče ustavi izvršbo.
e-obrazec: Predlog upnika za drugo javno dražbo zarubljenih premičnin
Predlog upnika za ponovni rubež dolžnikovih premičnin
Predlog upnika za drugo javno dražbo zarubljenih premičnin
Predmet izvršbe ne morejo biti kmetijska zemljišča in gospodarska poslopja kmeta, kolikor jih potrebuje za lastno preživljanje in za preživljanje članov svoje ožje družine ter drugih oseb, ki jih je po zakonu dolžan preživljati (razen ko gre za uveljavitev denarnih terjatev, zavarovanih s pogodbeno zastavno pravico na nepremičninah (hipoteko) oziroma za poplačilo zemljiškega dolga).
Pri izvršbi na nepremičnine je pomembno vedeti, da imate kot dolžnik možnost v osmih dneh od vročitve sklepa o izvršbi predlagati, naj sodišče dovoli drugo sredstvo izvršbe, torej izvršbo drugega premoženja, ali naj opravi izvršbo na drugi nepremičnini.
e-obrazec: Predlog dolžnika, naj sodišče dovoli izvršbo na druga sredstva ali na drugo nepremičnino
Predlog dolžnika, naj sodišče dovoli izvršbo na druga sredstva ali na drugo nepremičnino
Sodišče ugodi temu predlogu, če dolžnik izkaže za verjetno, da bo terjatev poplačana z drugim izvršilnim sredstvom ali s prodajo druge nepremičnine. Če predlaga dolžnik kot drugo izvršilno sredstvo izvršbo na plačo, pokojnino, invalidnino ali na druge stalne denarne prejemke, ugodi sodišče predlogu, samo če dolžnik izkaže za verjetno, da bo terjatev poravnana v enem letu od izdaje sklepa o dolžnikovem predlogu.
V kolikor se v izvršilnem postopku prodaja družinska stanovanjska hiša ali stanovanje, imate kot dolžnik pravico stanovati v tej hiši oz. stanovanju kot najemnik še tri leta od dneva prodaje dalje.
Da si zagotovite to pravico morate podati predlog in sicer v 60 dneh od prejema sklepa o izvršbi, če je dražbeni narok pred potekom tega roka, pa najkasneje do dražbenega naroka. Sicer to pravico izgubite.
e-obrazec: Predlog dolžnika da obdrži pravico do najema stanovanja
Tudi v primeru nepremičnin velja, da mora upnik, v kolikor prva dražba ni uspešna, predlagati drugo dražbo. V kolikor tega ne stori, sodišče ustavi izvršbo.
e-obrazec: Predlog upnika za opravo druge javne dražbe nepremičnine
Predlog upnika za opravo druge javne dražbe nepremičnine
Pri izvršbi na stanovanje ali stanovanjsko hišo, ki je dolžnikov dom, zaradi izterjave denarne terjatve, ki je očitno nesorazmerna glede na ugotovljeno vrednost nepremičnine, sme sodišče na predlog dolžnika ali po uradni dolžnosti, če dolžnik predloži ali je sodišču poslano obrazloženo mnenje centra za socialno delo, iz katerega izhaja, da bi takojšnja izvršba ogrozila preživljanje dolžnika ali njegovih družinskih članov, odložiti izvršbo na nepremičnino najdlje za šest mesecev in le enkrat.
Sodišče v tem primeru samo obvesti pristojni center za socialno delo.
e-obrazec: Predlog dolžnika za odlog izvršbe, na nepremičnino, v kateri biva
Predlog dolžnika za odlog izvršbe, na nepremičnino, v kateri biva
Domneva se, da je dolžnikov dom stanovanje ali stanovanjska hiša, kjer ima dolžnik prijavljeno stalno prebivališče.
Pri odločitvi o odlogu sodišče upošteva nesorazmernost vrednosti nepremičnine in terjatve, dejstvo, da ima dolžnik na naslovu prijavljeno stalno prebivališče, ter presodi ali obstojijo posebne okoliščine, zaradi katerih bi bilo nadaljevanje izvršbe na nepremičnino očitno nesorazmerno glede na poseben položaj dolžnika, upošteva pa tudi položaj in posledice, ki zaradi odložitve izvršbe lahko nastanejo upniku.
Izvršba se odloži za primeren čas. Okoliščine, zakaj bi bilo nadaljevanje izvršbe na nepremičnino očitno nesorazmerno glede na poseben položaj dolžnika obrazloži v svojem mnenju center za socialno delo. Če to ni razvido iz mnenja centra za socialno delo, jih mora sodišču izkazati dolžnik.
Sodišče lahko na predlog dolžnika ali po uradni dolžnosti odloži izvršbo, če so izpolnjeni zgornji pogoji, razen pogoja ogroženosti preživljanja dolžnika ali njegovih družinskih članov, najdalj za tri mesece in le enkrat.
Dolžnik bo lahko v tem primeru tudi po poteku roka osmih dni od vročitve sklepa o izvršbi, vendar najpozneje do izdaje odredbe o prodaji, predlagal, naj sodišče dovoli drugo sredstvo izvršbe ali naj opravi izvršbo na drugi nepremičnini.
Če sodišče iz evidenc, do katerih ima elektronski dostop, ali listin, ki so mu predložene, ugotovi, da ima dolžnik drugo premoženje, ki zadošča za poplačilo upnikove terjatve, najpozneje do izdaje odredbe o prodaji po uradni dolžnosti dovoli drugo sredstvo izvršbe ali da se izvršba opravi na drugi nepremičnini.
Tudi če terjatev ni upravičena, se lahko opravi
Pogosta zmota je, da izvršba na neupravičeno izvršbo ni možna. Torej, da upnik denimo ne more vložiti izvršbe za zastaran dolg.
V kolikor bi upnik vložil izvršbo denimo na zastaran dolg ali že plačan dolg, morate kot dolžnik vložiti ugovor v času do katerega sklep o izvršbi ne postane pravnomočen.
e-obrazci: Ugovori dolžnika zoper sklep o izvršbi
Z upnikom se lahko dogovorite za obročno plačilo
Vsekakor je to korak, ki ga je smiselno izkoristiti že pred samo izvršbo, ni pa prepozno, da se za obročno plačilo dolga, z upnikom dogovorite tudi, ko izvršba že teče.
e-obrazec: Sporazum o obročnem odplačilu dolga
Na podlagi sklenjenega sporazuma o obročnem plačilu lahko vi ali upnik predlagata odlog izvršbe.
e-obrazec: Predlog dolžnika za odlog izvršbe, ker sta z upnikom sklenila dogovor o obročnem plačilu
V kolikor je očitno, da dolga ne bo mogoče poplačati in da izvršba ne bo pripeljala do sanacije dolga, je smotrno razmisliti o osebnem stečaju.
V postopku osebnega stečaja lahko zaprosite tudi za odpust obveznosti, ki vpliva na večino dolgov nastalih pred začetkom osebnega stečaja.
e-obrazec: Predlog za osebni stečaj in odpust obveznosti
Več o osebnem stečaju: Odgovori na najbolj pogosto zastavljena vprašanja o osebnem stečaju
Predlogi dolžnika v izvršbi
Ugovori dolžnika
Kdaj zastara dolg (račun, položnica,...)?
Katere so glavne spremembe, ki jih prinaša novela Zakona o izvršbi in zavarovanju (ZIZ-J)?
Nekaj koristnih nasvetov za upnike v postopku izvršbe

References: sodišče 
 sodišče 
 sodišče 
 sodišče 
 sodišče 

Sodišče 
 sodišče 
 sodišče 
 sodišče 

Sodišče 
 sodišče 

Sodišče 
 sodišče 
 sodišče